La memeo-herooj de Moldavio antaŭenigas solidarecon kun parodio de sia eŭrovida kanto meze de la krizo KOVIM-19
#000005
Ekrankopio de la jutuba videaĵo “Panjo, restu hejme”, de Sunstroke Project.
#000006
Tiu ĉi artikolo aperis origine ĉe Meta.mk News Agency, projekto de la Fondumo Metamorphosis. Ĉi-sube estas publikigita modifita versio, danke al interkonsento pri kunhavigo de enhavoj. Vidu la specialan rubrikon pri la tutmondaj konsekvencoj de KOVIM-19 [eo].
#000007
En Moldavio [eo] la pop-rokmuzika grupo “Sunstroke Project” adaptis sian Eŭrovido-kanton (2017) “Hej Mama” kun klerigaj celoj meze de la KOVIM-19-pandemio.
#000009
La parodio, nomita “Panjo, restu hejme“, instigas civitanojn sekvi la preventajn rekomendojn de la Monda Organizaĵo pri Sano (MOS), samtempe sendante pozitivajn emociojn al la maljunuloj, kiuj estas pli endanĝerigitaj pro la malsano. Ĝi estas kantata en la rusa kaj la rumana kaj aperis en YouTube kun anglalingvaj subtekstoj.
#000010
Moldavio, lando kun 2,6 milionoj da loĝantoj, ĝis nun registris 298 konfirmitajn kazojn de KOVIM-19, kaj du mortintojn. Kiel en plej multaj eŭropaj landoj, la registaro realigis limigajn aranĝojn por malhelpi la disvastiĝon de la nova kronviruso, inkluzive de du semajnoj da memizolado.
#000012
Sunstroke Project debutis ĉe la Eŭrovida Kantkonkurso en 2010 kun la kanto “Run Away“. Malgraŭ fino ĉe la 22-a loko – el 39 konkursantoj – la kanto iĝis tre populara. Nuntempe, ĝia oficiala filmeto havas pli ol 10 milionojn da vidoj en Jutubo.
#000013
Tiu Eŭrovido-prezento ankaŭ produktis faman memeon: la saksofonisto de la grupo, Sergej Stepanov, iĝis “Epie sax guy“, rekonebla memeo ĝis hodiaŭ, kun dekoj da iteracioj [eo].
#000014
Pro sia daŭra interreta populareco, Sunstroke Project denove konkuris por Moldavio ĉe la Eŭrovida Kantkonkurso en 2017, ĉi-foje kun la kanto “Hej Mama“, kun kantoteksto en la angla. La prezento denove inkludis saksofonan solon.
#000015
La 2020-eldono de la Eŭrovida Kantkonkurso, kiu devis okazi en Roterdamo, Nederlando, en majo, estis nuligita pro la KOVIM-19-pandemio.
#000017
Ĉi tiu rakonto estas parto de la speciala priraportado de Global Voices pri KOVIM-19 kaj ofertas vidpunkton pri la pandemio laŭ la perspektivo de nia tutmonda komunumo de kontribuantoj. % context_listing_link%
#000018
Celebrante la eks-Jugoslavian muzikscenejon, halo de fama muzikstilo
#000021
La historioj de koreoj en Kirgizio, konvertiĝintaj al islamo
#000022
Rusiaj diplomatoj reagas al nova lingvoleĝo en Kirgizio, revenigante kolonian pasintecon
#000024
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000030
Bonvolu subteni nian gravan laboron
#000032